Але так было не заўсёды, асабліва ў той частцы радаводу, што тычыцца маці Мікалая Міцкевіча, Тадоры з Пянкальскіх. 140 гадоў (ад 1861-га), ад першай згадкі спадарыні Пянкальскай на старонках літаратуры, прысвечанай яе нашчадку Адаму Міцкевічу, ніхто не меў і ценю сумневу ў тым, што яна была роднай бабкай паэта. І толькі ў наш час знайшліся тыя, хто засумняваўся ў словах аўтарытэтных міцкевічазнаўцаў.